གྱིས་གསལ་བར་བཤད་དེ། དེ་རང་ལ་ཐུན་མོང་གི་ཆ་བཤད་
པའི་རྒྱུད་དུ་འགྲོ་བ་སཾ་པུ་ཊི་དང་། ཐུན་མོང་མ་ཡིན་པའི་བཤད་པའི་རྒྱུད་དུ་འགྲོ་བ་
མཁའ་འགྲོ་མ་རྡོ་རྗེ་གུར་ཏེ། དེ་ལྟར་ན་བཤད་རྒྱུད་གཉིས་སུ་བཞེད་དོ། །རྩ་བའི་
རྒྱུད་ལ་ཡང་གཉིས་ཏེ། རྒྱུད་རྒྱས་པ་ལ་ཤོ་ལོ་ཀ་འབུམ་ཕྲག་ལྔ།
བརྟག་པ་ནི་རྩྭ་
སུམ་ཅུ་རྩ་གཉིས་བཞུགས་སོ། །བསྡུས་པ་ལ་བརྟག་པ་ནི་གསུམ། ཤོ་ལོ་ཀ་ནི་བདུན་
བརྒྱ་ལྔ་བཅུ་ཐམ་པའོ། ། དེ་ལས་འདི་རྩ་བའི་རྒྱུད་བསྡུས་པའོ། །འདི་ཇི་ལྟ་བུའི
རྒྱུད་བསྡུས་པ་ཡིན་ན་མངའ་བདག་མཻ་ཏྲི་བའི་བརྒྱུད་པ་འཛིན་པ་བླ་མ་རྒྱ་གར་བའི་
་པས་བརྟག་པ་སུམ་ཅུ་རྩ་གཉིས་ཀྱི་དང་པོ་གཉིས་ཕྱུང་པ་ལ་བཞེད་དེ། རྡོ་
རྗེ་སྙིང་པོ་མངོན་བྱང་ཆུབ། །བརྟག་པའི་རྒྱལ་པོ་དང་པོ་ཡིན། །ཞེས་གསུངས་པ་
278

རྒྱུད་ཀྱི་ཐོ་ཡིག་ཚན་པ་གཉིས།
དང༌་། འདི་ནས་ཀྱང་རྡོ་རྗེ་སྙིང་པོ་མངོན་པར་བྱང་ཆུབ་པ་སྟེ་བརྟག་པ་དང་པོ་
རྫོགས་སོ་ཟེར། མཁའ་འགྲོ་མ་སྒྱུ་མ་དྲྭ་བའི་བརྟག་པ་སྟེ་གཉིས་པའོ། །ཟེར་བས་
དང་པོ་གཉིས་ཕྱུང་པ་ལ་ཐེ་ཚོམ་མི་ཟའོ་ཟེར་ལ། རྒྱུད་འདི་རང་དང་བསྟུན་པའི་དུས་
སུ་དེ་ཡང་མི་འཐད་དམ་གསུང་སྟེ། བརྟག་པ་དང་པོའི་ལྟ་སྟངས་ཀྱི་ལེའུ་ལས་གོང་
དུ་བརྟག་པ་བཅུ་གཉིས་ལས། རྒྱས་པར་གསུངས་པ་མདོ་རུ་བསྡུ། །ཞེས་གསུངས་
པས་ཀྱང་གོང་ན་བཅུ་གཅིག་ཡོད་པར་གོ་ལ། ཡང་བརྟག་པ་ཕྱི་མའི་རབ་གནས་
ཀྱི་ལེའུ་ལས། གོང་མའི་རྒྱུད་ཀྱི་ཆོག་རིམ་ལས། །མཆོད་ཡོན་ཞབས་བསིལ་གོང་
མ་བཞིན། །ཟེར་བས་བརྟག་པ་གཉིས་པ་འདིའི་གོང་ན་གཉིས་ཡོད་པར་གསུངས་
པས་དེ་ཡང་མི་འཐད་དམ་གསུང་ངོ་། །ནཱ་རོ་པའི་བརྒྱུད་པ་དགེ་བཤེས་མར་པ་
བས། བསྡུས་པའི་རྒྱུད་ལོགས་མར་བཞེད་པ་ལ། དེ་ཡང་མི་འཐད་དེ། བརྟག་པ་
སུམ་ཅུ་རྩ་གཉིས་པ་ལས་ཕྱུང་བ་ཟེར་བས་སོ། །བླ་མ་ཏ་ཐཱ་ག་ཏཱ་རཀྵི་ཏ་ནས་བརྒྱུད་
པའི་བླ་མ་ཁམས་པ་བ། རྒྱུད་བསྡུས་པ་ལ་བརྟག་པ་སུམ་ཅུ་སོ་གཉིས་པ་ལས་བསྡུས་
པ་བརྟག་པ་བཅུ་གཉིས་པ་གཅིག །དེ་ལས་བསྡུས་པ་དགུ་པ་གཅིག །དེ་ལས་བསྡུས་
པ་གཉིས་པ་འདི་ཡིན་པར་བཞེད་དོ། །དེ་ཡང་བརྟག་པ་སུམ་ཅུ་རྩ་གཉིས་པ་ལས་
ཕྱུང་བ་ཞེས་པ། དེས་གནོད་པས་དེ་ཡང་མི་འཐད་པར་བཞེད་དོ། །འོ་ན་ཇི་ལྟ་
བུའི་བསྡུས་པའི་རྒྱུད་ཡིན་ན། ཌཾ་བི་བའི་བཞེད་པས། འདི་རྒྱུད་རྒྱས་པའི་བརྟག་
པ་སུམ་ཅུ་རྩ་གཉིས་པའི་མ་མཐའ་གཉིས་ཕྱུང་བར་བཞེད་དོ། ། དེ་ཡང་རྡོ་རྗེ་སྙིང་
པོ་མངོན་བྱང་ཆུབ། །ཅེས་པ་ནས། སུམ་ཅུར་གཅིག་མེད་སུམ་ཅུ་པ་དང་བརྟག་པ་
སུམ་ཅུ་པ་ཞེས་བཤད། ཅེས་པས། བརྟག་པ་ཐམས་ཅད་ཀྱི་མ་ཚང་བ་ཁ་བསྐང་པ་
བརྟག་པ་སུམ་ཅུ་པ་སྟེ་སུམ་ཅུ་ལས་མེད་པ་ལ། དེ་གང་གི་ཕྱོགས་ལ་ཞེ་ན། འབུམ་
ཕྲག་ལྔ་ཡི་རྒྱ་མཚོ་ཆེ། །ཀྱེ་ཡི་རྡོ་རྗེ་རྡོར་འཆང་གི། །སྟོང་ཕྲག་སུམ་ཅུའི་གྲངས་ཀྱིས་
279

ས་སྐྱ་བཀའ་འབུམ། ༼མ༽》རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་ལྔ་པ།
ནི། །ཨེ་མ་རྒྱུད་འདི་རྒྱས་བསྟན་པ། །ཞེས་པས་རྒྱུད་རྒྱས་པའི་ཕྱོགས་བརྟག་པ་
སུམ་ཅུ་པར་གསུངས་ལ། འོ་ན་དེ་ལས་མེད་དམ་ཞེ་ན། མཁའ་འགྲོ་མཁའ་འགྲོ་
མ་རྣམས་ཀྱིས། །དག་པའི་སྙིང་པོ་ཡོངས་བསྡུས་པ། །ཞེས་བརྟག་པ་ཐམས་ཅད་
ཀྱི་དོན་བསྡུས་ཀྱི་བརྟག་པ་གཉིས་གསུངས་ལ། འོ་ན་དེ་ལས་གཞན་པ་གཉིས་ཡོད་
དམ་ཞེ་ན། རྡོ་རྗེ་མཁའ་འགྲོས་གསུངས་པ་སྟེ། །འདི་ནི་རྒྱུད་ཀྱི་ངེས་པའོ། །ཞེས་
སོ། །དེ་རྒྱུད་རྒྱས་པ་ལས་བསྡུས་པ་རང་ལ་དགོས་པ་ཅི་ཡོད་ཅེ་ན། མ་འོངས་པ་
སྙིགས་མ་ལྔ་ལྡན་གྱི་དུས་སུ་སྐྱེས་པའི་སོ་སོ་སྐྱེ་བོ་རྣམས་ཚེ་ཐུང་ཞིང་ཤེས་རབ་ཞན་
པས་རྒྱུད་རྒྱས་པ་ལྟ་མི་ནུས་པས་དེའི་དོན་དུ་བསྡུས་སོ། །དེ་ཡང་གུར་ལས་ཤེས་
ཏེ། བཅོམ་ལྡན་འདས་ཇི་ལྟར་ན་རྒྱུད་ཀྱི་བསྟན་པ་རྒྱས་པ་མ་ལགས་བྱས་པས། སོ་
སོ་སྐྱེ་བོ་གང་ཡིན་པ་དེ་ཡང་སྲོག་གཅོད་པ་ལ་དགའ་བ་དང་། རྡོ་རྗེ་སློབ་དཔོན་
གང་ཡིན་པ་དེ་ལ་ཡང་རྩ་བའི་ལྟུང་བ་ཕལ་ཆེར་འབྱུང་བར་འགྱུར་བ་དང༌། གང་
དག་སྤྱོད་པ་དེ་རྣམས་མི་དགེ་བ་བཅུ་ལ་ལྷག་པར་སྤྱོད་པ་དང་། མ་མོའི་ཚོགས་
རྣམས་ཀྱང་ཤ་ཁྲག་ལ་དགའ་བས་རྒྱུད་ཀྱི་བསྟན་པ་རྒྱས་པ་མ་ཡིན་ནོ་ཞེས་པས་རྒྱུད་
རྒྱས་པ་ལ་བལྟོས་ནས་བསྡུས་པའི་རྒྱུད་ཀྱང་ཡིན། བརྟག་པ་སུམ་ཅུ་སོ་གཉིས་པ་ལ་
བལྟོས་ནས་ཕྱུང་བའི་རྒྱུད་ཀྱང་ཡིན་ནོ། །འོ་ན་ཕྱུང་བ་ཡིན་ན་གླེང་གཞི་འོང་བ་ཇི་
ལྟར་ཡིན་ན། རང་དབང་ཅན་གྱི་རྒྱུད་དུ་གྲུབ་པར་བྱ་བའི་ཕྱིར་རོ། །
བླ་མ་དམ་པའི་ཞབས་ལ་གུས་པས་འདུད། མའི་རྒྱུད་ལ་རྩ་བ་དང་བཤད་པ་
གཉིས་སུ་བཞུགས་ཏེ། དེ་ལ་སྔོན་བྱུང་ཞིང་བསྟན་བྱར་འདུག་པ་ལ་རྩ་བའི་རྒྱུད་
བྱ། ཕྱིས་བྱུང་ཞིང་རྟོགས་བྱེད་དུ་འདུག་པ་ལ་བཤད་པའི་རྒྱུད་བྱ་སྟེ།
འཇོག་ལུགས་
དེའི་ཕྱོགས་ལ་ནི་ཕན་ཚུན་བལྟོས་ནས་བཞག་པར་བཞེད་དེ། དེ་ཡང་། ཀྱེ་ཡི་རྡོ་
རྗེ་རྣལ་འབྱོར་རྒྱུད། །དང་པོ་རྒྱལ་བ་རྣམས་ཀྱིས་བཤད། ། ཕྱི་ནས་རྣལ་འབྱོར་མ་
280-

རྒྱུད་ཀྱི་ཐོ་ཡིག་ཚན་པ་གཉིས།
ཡི་རྒྱུད།
།ཅེས་གསུངས་པས་དེའི་ལུགས་ལྟར་ན། རྒྱུད་ཕྱི་མ་མན་ཆད་བཤད་པའི་
རྒྱུད་དོ། །འཇོག་ལུགས་གཉིས་པ་ལྟར་ན། དེ་རྩ་བར་ཁས་བླངས་ནས། དེ་ཡི་མ་
ཚང་བ་ཁ་སྐོང་། མི་གསལ་བ་གསལ་བར་བྱེད་པ་ལ་སོགས་པ་ལ་རྒྱུད་ཕྱི་མ་སྟེ། དེ་
གཉིས་ཀ་བཤད་གཞིར་ཁས་བླངས་ནས།
ཚུལ་གཉིས་ཀྱིས་བཤད་པ་ནི་ཕྱི་མའི་ཕྱི་
མ། དེ་གསུམ་ཀ་བཤད་གཞིར་ཁས་བླངས་ནས་ཚུལ་གསུམ་གྱི་ཐོག་ཏུ་ཡང་ཚིག་དོན་
རྣམ་པར་ཕྱེ་སྟེ་བསྟན་པ་ལ་བཤད་རྒྱུད་ཅེས་བྱ་བར་བཞེད་དོ། །དེ་ལ་རྒྱུད་གསུམ་
པོ་འདི་ཡི་དབང་དུ་བྱས་ན་རྩ་བའི་རྒྱུད་བརྟག་པ་གཉིས་པ་ལ། ཐུན་མོང་མ་ཡིན་
པའི་ཚུལ་གྱིས་བཤད་པ་དང་། ཐུན་མོང་གི་ཚུལ་གྱིས་བཤད་པའོ། །ཇི་ལྟ་བུའི་རྩ་
བའི་རྒྱུད་ཡིན་ཞེ་ན། རྗེ་མཻ་ཏྲི་ཞབས་པའི་བརྒྱུད་པས་རྒྱས་པ་ལ་བརྟག་པ་སྟེ་ལེའུ་
སོ་གཉིས། ཤོ་ལོ་ཀ་ནི་འབུམ་བཞུགས་པའི་དང་པོ་གཉིས་ཕྱུང་བར་བཞེད། བརྟག་
པའི་རྒྱལ་པོ་དང་པོ་ཡིན། །སྒྱུ་མའི་བརྟག་པ་གཉིས་པ་སྟེ། །གསུངས་པས་ན་ཐེ་
ཚོམ་མི་ཟ་གསུངས་པ་ལ། དེའི་ཕྱོགས་ལ་འགལ་བ་སྣང་སྟེ། བརྟག་པ་དང་པོའི་
བཅུ་གཅིག་པ་ལས་རྒྱས་པའི་སྐབས་ནས། གོང་དུ་བརྟག་པ་བཅུ་གཉིས་ལས། །རྒྱས་
པར་གསུངས་པ་མདོ་རུ་བསྡུ། །ཞེས་གསུངས་པ་དང་འགལ་ཏེ། བརྟག་པ་དང་
པོ་གཉིས་ཕྱུང་བར་བཞེད་ན་གོང་དུ་བསྡུ་རྒྱུའི་བརྟག་པ་བཅུ་གཉིས་པ་མེད་པས་
སོ། །ཡང་འགལ་བ་གཉིས་པ་རབ་གནས་ཀྱི་སྐབས་ནས། གོང་མའི་རྒྱུད་ཀྱི་ཆོག་རིམ་
ལས། །ཞེས་གསུངས་པ་ལ་བརྟག་པ་དང་པོར་མ་གསུངས་སོ། །བླ་མ་རྡོ་རྗེ་གདན་
པའི་བརྒྱུད་པའི་བཞེད་ཀྱིས་རྒྱུད་རྒྱས་པ་བརྟག་པ་སུམ་ཅུ་པ། བཅུ་གཉིས་པ། དགུ་
པ། འདི་བརྟག་པ་གཉིས་པ་བཀོལ་པ་དུམ་བུའི་རྒྱུད་དུ་བཞེད་པ་དང༌། དཔལ་ནཱ
རོའི་བརྒྱུད་པས་རྒྱས་པ་སུམ་ཅུ་རྩ་གཉིས་པ་ལས་ཕྱུང་བར་བཞེད་པའི་རྒྱུད་ཆུང་རྩ་
རྒྱུད་དུ་བཤད་པ་དེ་གཞུང་དང་འགལ་བར་སྣང་སྟེ། བརྟག་པ་སུམ་ཅུ་རྩ་གཉིས་པ་
281-

ས་སྐྱ་བཀའ་འབུམ། ༼མ》 རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་ལྔ་པ།
ལས་ཕྱུང་བ་ཞེས་པས་སོ། །རྗེ་ཌཾ་བི་ཧེ་རུ་ཀ་པའི་བརྒྱུད་པས་ནི་བརྟག་པ་སུམ་ཅུ་པོ་
ཡན་ཆད་གར་གྱི་བརྟག་པར་གསུངས་པ་དེ་ལ་རྒྱུད་རྒྱས་པ་མ་འོངས་པ་ལ་མཁོ་བའི
ཡན་ལག་ཏུ་མ་གྱུར་ནས་རྩོད་དུས་སུ་མཁོ་བའི་ཡན་ལག་ཏུ་རྒྱུད་བསྡུས་པ་ཞུས་པ་
དེ་དག་གི་དོན་སུམ་ཅུ་རྩ་གཉིས་པ་ལས་གང་གཅེས་པ་བསྡུས་པ་བརྟག་པ་གཉིས་
པ་འདི་ཡིན་ཏེ། དང་པོ་གླེང་གཞི་གསུངས་པ་དང་། །རྒྱས་པར་བཤད་པ་མདོ་རུ་
བསྡུ། །ཞེས་གསུངས་པ་དང་གོང་མའི་རྒྱུད་ཀྱི་ཆོག་རིམ་ལས། །ཞེས་གསུངས་པ་
དང༌། མཁའ་འགྲོ་མཁའ་འགྲོ་མ་རྣམས་ཀྱིས། །འབུམ་ཕྲག་ལྔ་ཡི་རྒྱ་མཚོ་ཆེ། །ཀྱེ་
ཡི་རྡོ་རྗེ་རྡོར་འཆང་གིས། །ཨེ་མ་རྒྱུད་ནི་རྒྱས་བསྟན་པ། །དག་པའི་སྙིང་པོ་ཡོངས་
བཟུང་བ། །ཞེས་རྒྱས་པ་ལས་བསྡུས་པར་གསུངས་པའི་རྒྱུད་དུ་བརྟག་པ་གཉིས་པ་
གསལ་ཏེ། ཀྱེ་ཡི་རྡོ་རྗེ་རྣལ་འབྱོར་རྒྱུད། །དང་པོ་རྒྱལ་བ་རྣམས་ཀྱིས་བཤད། ། ཕྱི་
ནས་རྣལ་འབྱོར་མ་རྒྱུད་ནི། །དེ་ཉིད་བུད་མེད་གཟུང་ཕྱིར་རོ། །སུམ་ཅུ་གཉིས་མེད་
སུམ་ཅུ་པ། །ཞེས་པ་ལ་གཉིས་པོ་དེ་དག་བརྟག་པ་སོ་གཉིས་སུ་གྲངས་ཀྱང་ཚང་
བར་བྱས་སོ། །འོ་ན་རྒྱུད་རྒྱས་པ་ལ་བརྟག་པ་སུམ་ཅུ་བསྡུས་པ་ལ་གཉིས་སུ་འོང་
བ་ཅིས་སྙམ་ན། འདི་ནི་རྒྱུད་ཀྱི་ངེས་པའོ་ཞེས་བྱའོ། ། རྒྱུད་རྒྱས་པ་ལས་བསྡུས་པའི་
དགོས་པ་ནི་འཆད་པ་དང་ཉན་པ་པོ་ཉོན་མོངས་པའི་དབང་དུ་འགྱུར་ལ། དེས་
ཕྱིའི་བགེགས་འཕེལ། བར་ཆད་ལ་སོགས་པ་འབྱུང་ངོ་། །ཐ་མ་གཉིས་ཕྱུང་བས་ན་
ཕྱུང་བ་ཞེས་ཀྱང་འཐད་དོ། །དེ་ལྟ་བུ་དེ་རྒྱུད་ཀྱི་རིམ་པས་ནི་གང་ཟག་གཞུག་པའི་
གོ་རིམ་ལ་དགོངས་ནས་འབྲས་བུ་དང་ཐབས་དང་གང་ཟག་དང་གསུམ་དུ་གནས་
ཏེ། འབྲས་བུ་ལ་བྲོད་པ་སྐྱེས་པས་རྒྱུ་དང་ཐབས་ལ་ནན་ཏན་བྱེད་པ་ལ་དགོངས་
སོ། །སྟོན་ལུགས་ནི་བརྟག་པ་དང་པོ་རྩ་བའི་རྒྱུད་དུ་སྟོན། བརྟག་པ་ཕྱི་མ་ནི་མི་
གསལ་བ་གསལ་བ་དང་། མ་ཚང་བ་ཁ་སྐོང་བར་བྱེད་པས་བཤད་པའི་རྒྱུད་ཀྱི་
282

རྒྱུད་ཀྱི་ཐོ་ཡིག་ཚན་པ་གཉིས།
ཚུལ་དུ་སྟོན་གསུངས། གོང་དུ་བརྟག་པ་བཅུ་གཉིས་ལས། །རྒྱས་པར་གསུངས་
པ་མདོ་རུ་བསྡུ། །ཞེས་པ་ལ་བཞེད་ལུགས་དུ་མ་སྣང་སྟེ།
པདྨ་བཛྲ་ནི་བརྟག་པ་
ཞེས་བྱ་བ་ལེའུ་ལ་ཟེར་ལ་བརྟག་པ་དང་པོ་འདི་ཉིད་ལ་ལེའུ་བཅུ་གཅིག་ཡོད་པ་ལས་
འདིའི་གོང་ཡན་ཆད་ལེའུ་བཅུ་ཐམ་པ་རྡོ་རྗེ་རིགས་ཀྱི་ལེའུ་ལན་གཉིས་ལྡབས་པས་
བཅུ་གཅིག་སྔགས་ཀྱི་ལེའུ་དང་བཅུ་གཉིས་ཡོད་པ་ལས། བཅུ་གཉིས་པ་སྔགས་ཀྱི་
ལེའུ་ལས་རྒྱས་པར་གསུངས་པ་ལེའུ་དགུ་པ་འདིར་མདོ་རུ་བསྡུ་ཞེས་ཏེ། སྔགས་ཀྱི་
ལེའུ་ནི་རྒྱས་པར་གསུངས་པ་མེད་པས་དེ་ཡང་མི་འཐད་ལ་འགྲེལ་པར་ཀུ་རུ་ཀུལླེའི་
བརྟག་པ་བཅུ་གཉིས་པར་བྱས་ནས་འདུག་གསུང་སྟེ། དེ་ལྟ་བུ་ཡང་གཞུང་གཞན་དུ་
བཅུ་གཉིས་པར་གྲུབ་པ་མེད་པས་མི་འཐད་དོ། །དམ་ཚིག་རྡོ་རྗེ་རྗེས་འབྲང་དང་
བཅས་པ་ནི་གོང་དུ་བརྟག་པ་བཅུ་གཉིས་པར། །ཞེས་བྱ་བ་ནི་བརྟག་པ་བཅུ་གཉིས་
ལས་གསུང་པའི་ཟེར་ཏེ། དེ་ལ་གོ་བ་མི་འདུག་གསུང་། སྨན་ལུང་པ་ནི་སྤྱིར་རྒྱུད་
རྒྱས་བསྡུས་ལྔར་བཞུགས་ཏེ། རྒྱུད་རྒྱས་པ་ལ་བརྟག་པ་སོ་གཉིས་པ་དང་། སུམ་
ཅུ་པ་དང་། བཅུ་གཉིས་པ་དང་། བརྟག་པ་དགུ་པ་དང་།
བསྡུས་པ་བརྟག་པ་
གཉིས་པ་འདི་ཉིད་དང་ལྔར་བཞུགས་པ་ལས། རྒྱུད་བརྟག་པ་བཅུ་གཉིས་པ་ཀུ་
རུ་ཀུལླེའི་སྒྲུབ་པའི་ཐབས་རྒྱས་པར་གསུངས་པ་དེ་ལེའུ་དགུ་པ་འདིར་མདོར་བསྡུ་
གསུངས་ཏེ། བཤད་པའི་རྒྱུད་ལས་རྒྱས་པ་ལ་བརྟག་པ་སོ་གཉིས་དང༌། བསྡུས་
པ་ལ་བརྟག་པ་གཉིས་སུ་གསུངས་ཀྱི། རྒྱས་བསྡུས་ལྔར་གྲུབ་པ་མེད་པས་དེ་ཡང་
མི་འཐད་ལ། མར་པ་བ་གོང་དུ་གསུངས་ཞེས།
འདི་ཉིད་ཀྱི་སྔགས་ཀྱི་ལེའུ་ལ་བྱ་
ལ། བརྟག་པ་བཅུ་གཉིས་ལས་རྒྱས་པར་གསུངས་ཞེས་བྱ། ཀུ་རུ་ཀུལླེ་ཡན་ཆད་
དགུ་དང༌། དངོས་གྲུབ་བརྟག་པ་ཡན་ཆད་བཅུ་གཉིས་ལས་རྒྱས་པར་གསུངས་
པ། དགུ་པ་འདིར་མདོ་རུ་ཞེས་གསུངས་སྐད། བླ་མ་ཆེན་པོའི་ལུགས་ཀྱི་གོང་དུ་
283

ས་སྐྱ་བཀའ་འབུམ། ༼མི》 རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་ལྔ་པ།
བརྟག་པ་བཅུ་གཉིས་ལས་ཟེར་ཡང་རུང་སྟེ། བཤད་པའི་རྒྱུད་ལས་མཁའ་འགྲོ་ཀུ་
རུ་ཀུལླེ་དགུ་ཟེར་བས་བརྟག་པ་དགུ་པར་བཤད། དངོས་གྲུབ་བརྟག་པ་བཅུ་གཉིས་
པ། །ཞེས་བཅུ་གཉིས་པ་དངོས་གྲུབ་ཀྱི་བརྟག་པར་བཤད་ཀྱང་བཅུ་གཉིས་པ་དེར་
ཀུ་རུ་ཀུལླེའི་ལས་ཚོགས་ཀྱི་དངོས་གྲུབ་རྒྱས་པར་གསུངས་པ་དེ་ལེའུ་དགུ་པ་འདིར་
མདོ་རུ་བསྡུ་གསུང༌་། ཡང་ཀུ་རུ་ཀུལླེ་འདིས་དགོས་པ་གསུམ་འགྲུབ་སྟེ། དབང་དུ་
བྱ་བའི་ལས་འགྲུབ་པ་དང་། དུག་གིས་མི་ཚུགས་པ་དང༌། ཤེས་རབ་འཕེལ་བར་
བྱེད་པའོ། །ས་བཅུ་གཅིག་པ་སྤྱིའི་དོན་གྱི་མཐར་ཐུག་ལས་ཁྱད་པར་དུ་འཕགས་པ་
སྦས་པའི་དོན་གྱི་མཐར་ཐུག་ས་བཅུ་གསུམ་པ་དེ་ལ། སྤང་བྱ་དང་ཐོབ་བྱ་དང་སྦྱང་
གཞི་ཁྱད་པར་དུ་འཕགས་པ་ཡོད་དམ་ཞེ་ན། གདམས་ངག་དང་ལུང་རྣམས་ཀྱིས་
ཡོད་པར་བཞེད་དེ། ས་བཅུ་གཉིས་པའི་དུས་སུ། ཕ་རོལ་ཏུ་ཕྱིན་པའི་ཐེག་པ་ནས་
འཁོར་དང་ཞིང་ཁམས་ལ་སོགས་པ་ཐ་དད་པའི་ཚུལ་དུ་བཤད་དེ། ཤེས་རབ་ཀྱི་ཕ་
རོལ་ཏུ་ཕྱིན་པར་གསུངས་སོ། །དེ་བས་ན་ཡོན་ཏན་ཐམས་ཅད་གཞན་སྣང་ཐ་དད་
པའི་ཚུལ་དུ་སྣང་བ་ནི་ཤེས་བྱའི་སྒྲིབ་པ་ཕྲ་མོ་ཡིན་པས་སྤང་བྱ་མ་སྤངས་སོ། །ཐོབ་
བྱ་ཡང་མ་ཐོབ་སྟེ་འཁོར་འདས་ཀྱི་ཆོས་ཐམས་ཅད་རང་གི་སེམས་བསམ་གྱིས་མི་ཁྱབ་
པའི་དབྱིངས་སུ་རོ་གཅིག་པར་ཤེས་ཏེ། བསམ་གྱིས་མི་ཁྱབ་པའི་གནས་མངོན་དུ་
བྱས་པ་མེད་དོ། །སྦྱང་གཞི་ཡང་ལུས་ཀྱི་རྩ་སུམ་ཅུ་རྩ་གཉིས་ཀྱི་ནང་ན་རླུང་དང་
བྱང་སེམས་སུམ་ཅུ་རྩ་གཉིས་དབུ་མའི་གནས་སུ་ཐིམ་པ་ལས་ས་བཅུ་གསུམ་གྱི་རྟོགས་
པ་འཆར་བ་ལས། ཕ་རོལ་ཏུ་ཕྱིན་པའི་ཐེག་པ་ལ་ཐབས་དེ་དག་བྲལ་བས་དེའི་རྟེན་
འབྲེལ་མ་འཛོམས་པས་སོ། །དེ་རྣམས་མེད་པ་ཅིས་ཤེས་ན། ཉེ་བའི་རྒྱུ་ཐུན་མོང་
མ་ཡིན་པ་བྱང་ཆུབ་ཀྱི་སེམས་བརྒྱད་དམ་དྲུག་འཛོམ་པའི་རྟེན་འབྲེལ་མེད་པས་ཕྱག་
རྒྱའི་སྐྱེ་གནས་ཀྱི་སྙིང་པོར་ས་བཅུ་གཉིས་པ་ཁམས་གསུམ་མཐོང་བ་མེད། དེ་མེད་
284

རྒྱུད་ཀྱི་ཐོ་ཡིག་ཚན་པ་གཉིས།
པས་བསམ་གྱིས་མི་ཁྱབ་པ་འཁོར་འདས་ཀྱི་ཆོས་ཀུན་ནས་ཉོན་མོངས་པ་དང་རྣམ་
པར་བྱང་བ་ཟག་མེད་ཀྱི་ཡེ་ཤེས་སུ་སྣང་བ་ཐམས་ཅད་རང་གི་སེམས་སུ་ཤེས་པའི་
ཐོབ་བྱ་མེད་དོ། །མ་བླ་ན་མེད་པའི་ཐོབ་བྱ་འདིས་ཕྱི་རོལ་གྱི་ཕྱག་རྒྱ་ལ་བརྟེན་ནས་
སྤྱོད་པའི་མཐར་ཉེ་བའི་རྒྱུ་ཐུན་མོང་མ་ཡིན་པའི་དུས་སུ། རྩ་སུམ་ཅུ་རྩ་གཉིས་ཀྱི་
ནང་ན་བྱང་སེམས་དང་རླུང་སུམ་ཅུ་སོ་གཉིས། ཆོས་བརྒྱད་དམ་དྲུག་གི་བདག་
ཉིད་མངོན་དུ་བྱས། བྱང་སེམས་གཉིས་དབུ་མར་ཐིམ་པས། སྦྱང་གཞི་ཁྱད་པར་
འཕགས་པ